Friluftsgudstjenesten blev i dag afviklet for tredje gang. Det er en fælles gudstjeneste for alle 12 pastorater i Aalborg Østre Provsti. - Det er dejigt at se, at der år efter år kommer flere og flere, siger Peter Anton Krogsøe, Provst, Aalborg Østre Provsti. Fem præster deltog med forskellige ansvarsområder. Nadveren blev indtaget stående ved at dyppe jesu legeme i jesu blod. Men det bekommer tilsyneladende publikum fint. - Det er en fin oplevelse. Det er mere uhøjtideligt og det synes jeg faktisk er skønt, siger Grethe Pedersen, Skanderborg Martin Mølholm var kun lige kommet igennem skoven fra Nøvling, men han var også yderst tilfreds. - Det er livsbekræftende at vi kan være sammen om sådan et arrangement. Det er fantastisk, siger Martin Mølholm, Nøvling. Provsten er overbevist om, at traditionen vil vare ved. - Vi er på plads igen næste år, det er jeg sikker på, siger Peter Anton Krogsøe.
Omkring 250 mennesker deltog i dagens friluftsgudstjeneste i Lundby Krat syd for Aalborg. Arrangørerne er tilfredse.